Þá er komið að síðasta aðsóknarlista ársins 2019 . Þar trónir á toppnum Star Wars : The Rise of Skywalker , aðra vikuna í röð , en myndin er enn sú langvinsælasta á Íslandi , og þó víðar væri leitað . Samkvæmt aðsóknarlistanum hafa 33.500 gestir séð kvikmyndina og tekjur nema um 49 milljónum króna . Fjórar nýjar kvikmyndir eru á listanum að þessu sinni . Njósnarar í dulargervi fljúga beint í fjórða sæti listans , Kettir , eða Cats , læðast þar í humátt á eftir í fimmta sætinu , og beint í níunda sætið fer Judy , ævisöguleg kvikmynd um tónleikaferð Judy Garland um Bretland . Að lokum er það myndlistarkvikmyndin Á Skjön um líf og störf myndlistarmannsins Magnúsar Pálssonar , sem fer beint í 16. sæti aðsóknarlistans . Sjáðu listann í heild sinni hér fyrir neðan :